मदनलाल पाहवा
मदनलाल पाहवा ( पंजाबी: ਮਦਨ ਲਾਲ ਪਾਹਵਾ ; १९२७ - २०००) हिन्दू महासभा का एक कार्यकर्ता था जिसने नई दिल्ली स्थित बिरला हाउस में महात्मा गांधी की हत्या की तिथि से दस दिन पूर्व २० जनवरी १९४८ को उनकी प्रार्थना सभा में हथगोला फेंका था। उपस्थित जन समुदाय ने उसे पुलिस के हवाले कर दिया था। उस घटना के ठीक १० दिन बाद नाथूराम गोडसे ने ३० जनवरी १९४८ को गोली मारकर महात्मा गांधी की हत्या कर दी। बाद में उसे फाँसी की सजा दी गई। मदनलाल को भी गान्धी-हत्या के षड्यन्त्र में शामिल होने, राष्ट्रद्रोह के आरोप में गुनहगार सिद्ध होने के बाद आजीवन कारावास दिया गया ।